Notitia verpitionis quam fecit Emplena vidua femina de terra simul cum [vinea] quam in villa Dumbiniaco calumpniaverat. Werpivit et donavit Deo illa[m] querelam totam quam requirebat in ipsa villa, ad locum Cluniacum, ante donnum Wilelmum, decanum de Lordono; in tali convenientia, ut si obitus sibi advenerit in alia patria, filium suum Wilelmum sepeliant seniores Clunienses pro conventu ipsius, et si illa finierit in ista patria, cum honore eam sepeliant. Terminatur autem vuerpitio de tota parte terra Sancti Petri, et faciant monachi Clunienses quicquid voluerint, absque alicujus contradictione.